Laukkaurheilun maailman yksi unelmakilpailu Kentucky Derby kilpailtiin hieman Suomen raviurheilun unelmalähdön Finlandia-ajon jälkeen.

Kentucky Derbyn historian 145. vuosikerta toi historiallisen hylkäyksen maalinjan ensimmäisenä ylittäneelle Maximum Securitylle.

Churchill Downsin laukkaradalla olleet 150 729 katsojaa kuin laaja tv-yleisö ympäri Yhdysvaltoja sai nähdä kakkossuosikiksi pelatun Maximum Securityn hylkäyksen ja tuomariston päätöksellä toisena maalilinjan ylittäneen Country Housen kohottamisen voittajaksi.

Katso NBC-kanavan videoklippi vuoden 2019 Kentucky Derbystä täältä.

Tuomaristo oli tutkinut tapahtumia 21 minuuttia, kuulustellut Maximum Securityn ulostulon aiheuttaman härinnän kohteeksi joutuneita ratsastajia ja tehnyt päätöksen sen jälkeen Maximum Securityn hylkäämisestä tai tarkalleen ottaen pudottamisesta sijalle 17.

Bloodhorse.com verkkosivulla on lyhyt klippi Kentucky Derbyn lehdistötilaisuudesta, jossa päätuomari Barbara Borden lukee tuomariston ratkaisun. Sen voi katsoa bloodhorse.comin verkkouutisesta täältä.

Kentucky Derby on avauskilpailu laukkaurheilun maankuulussa Triple Crownissa, kolmen 3-vuotiskilpailun sarjassa, joka jatkuu 18.5. Preakness Stakesilla Pimlicon laukkaradalla Baltimoressa ja 8.6. The Belmont Stakesilla Elmontissa New Yorkin Belmont Parkin laukkaradalla.